**Referat GF 24/6 2020**Tilstede fra bestyrelsen:Heidi, Allan, Jørn, Claus, Dorthe J., Dorthe Z., Regina, Søren

Referent: Dorthe Z

1. Valg af dirigent (bestyrelsen foreslår Søren Christensen)
SC vælges som dirigent
2. Formandens beretning v. Heidi
Stabilt år i de forskellige udvalg, dog med tab af spillere i ungdomsrækkerne til andre klubber. Generelt er der trænermangel/svært at rekruttere medhjælp. Der planlægges indsats i f.t. de frivillige i løbet af efteråret for at fastholde og synliggøre de frivillige i BIF. Derigennem forhåbentligt inspirere andre til at bidrage til det frivillige arbejde.
Claus har overtaget bestyrelsespost efter John Moll Petersen – dette uden for ordinær bestyrelsesperiode. Der er kommet styr på økonomien. Der er godt stemning mellem brugerne af BAC.
Covid-19 uden stor skade på foreningen; badminton-, gymnastik-, og håndbold-sæsoner var stort set afsluttet.
Beretningen godkendes af generalforsamlingen.
3. Udvalgsformændenes beretning samt præsentation af de nye udvalg
Gennemgang af de enkelte udvalg.
Håndbold v. Dorthe: Dorthe afgående som udvalgsformand. Jens er ny håndboldformand. Mange gode arrangementer/turneringer for spillerne i løbet af året. Pokalfinale planlagt i marts måtte desværre aflyses grundet covid-19; hér var lagt et kæmpe arbejde. Der er mangel på trænere til efterårssæsonen. I efterårssæsonen opstartes Lykke-liga.
Fodbold v. Regina: EGB-samarbejdet fungerer fint; men desværre er der spillermangel da flere af de ældste årgange/hold i EGB er opløst. Kai stopper som træneransvarlig; der ledes efter en ny samlende træner. Covid-19 har betydet, at forårssæsonen har været noget påvirket, men ros til de frivillige som startede træningen op i løbet af tre døgn efter ”go” fra sundhedsmyndighederne. Der indkræves grundet covid-19 kun halvt kontingent for forårssæsonen.
Gymnastik v. Søren: Bekymret for mulig trænermangel på sigt. Svært at aktivere forældre. Mange medlemmer. God udendørs aktivitet under covid-19.
Badminton v. Jørn: Stabil sæson.

Bordtennis v. Anders: God opstart henover efteråret og senere pay&play i løbet af foråret. Der er søgt midler til nye borde. Ønsker gerne at tilbyde bordtennis som dagtilbud også, men det er svært at finde ”vært” til dagtimerne. Meld gerne tilbage til Anders, hvis der er seniorer 60+ som vil hjælpe. Evt. kombi med badminton?

Under gennemgang af udvalgene drøftelse af strategier/behov for strategier for at beholde medlemmer, beholde/tiltrække nye trænere.

Beretningerne godkendes af generalforsamlingen.

1. Forelæggelse af det reviderede regnskab v. Jørn
Regnskabet godkendes af generalforsamlingen.
Jørn oplyser om, at der skiftes regnskabssystem til Conventus, dette med udgangspunkt i, at det skal være klart til efterårssæsonen.
2. Indkomne forslag
Fra Motion: Motion ønsker at løsrive sig fra BIF.
Forslaget vedtages af generalforsamlingen med stemmeflertal ved håndsoprækning.

Punktet afføder drøftelse blandt de tilstedeværende om strategi i f.t. at holde foreninger samlet i Brenderup/Vestfyn.
3. Valg af kasserer (2 år) (Jørn Jørgensen er på valg og genopstiller)
Jørn genvælges af generalforsamlingen.
4. Valg af suppleant for kassereren (2 år) (bestyrelsen foreslår Dorte Johansen)
Dorthe vælges af generalforsamlingen.
5. Valg af 1 bestyrelsesmedlem (2 år) (Allan Eriksen er på valg og genopstiller ikke) Bestyrelsen foreslår Camilla Hansen Øbro som vælges af generalforsamlingen.
6. Valg af 2 suppleanter (1 år). Bestyrelsen foreslår Mads Klintebjerg Petersen og Arne Rasmussen, som vælges af generalforsamlingen
7. Valg af revisor (1 år). Bestyrelsen foreslår Else Eriksen, som vælges af generalforsamlingen.
8. Valg af revisorsuppleant (1 år). Bestyrelsen foreslår Gitte Nielsen, som vælges af generalforsamlingen.
9. Evt.
 Ingen punkter under eventuelt.